钦定古今图书集成/明伦汇编/氏族典/第382卷 > 李势
## 钦定古今图书集成/明伦汇编/氏族典/第382卷 > 李势

按《晋书李势载记》，“势字子仁，寿之长子也。初，期爱势
姿貌，拜翊军将军汉王世子。寿死，势嗣伪位，改元太
和。势弟大将军汉王广以势无子，求为太弟，势弗许，
马当、解思明固劝许之。势疑当等与广有谋，收马当、
思明斩之，夷其三族，贬广为临卭侯，广自杀。思明有
计谋，彊谏诤马当甚得人心。自此之后，无复纪纲谏”
诤者。大司马桓温率水军伐势，温次青衣，势遣李福
与昝坚等距温，昝坚从江北向犍为，而温从山阳出
江南。坚到犍为，方知与温异道，坚众自溃。温至成都，
纵火烧其大城诸门，势众惶惧，劝势降，势乃夜出东
门，与《昝坚》走至晋寿送降文。势寻舆榇面缚军门。温
解其缚，焚其榇，送于建康。封势归义侯，升平五年死，
在位五年而败。